उधर, अमर उजाला, लखनऊ ने भी दैनिक जागरण को झटका देने का सिलसिला जारी रखा हुआ है. जागरण समूह के कुल तीन लोगों ने अमर उजाला, लखनऊ ज्वाइन किया है. दैनिक जागरण और आई-नेक्स्ट से इस्तीफा देकर जिन लोगों ने अमर उजाला, लखनऊ ज्वाइन किया है, उनके नाम हैं- अखिलेश अग्निहोत्री, राकेश वर्मा और सौरभ शर्मा. राकेश आई-नेक्स्ट, लखनऊ के साथ थे. सौरभ आई-नेक्स्ट, बरेली में थे. अखिलेश दैनिक जागरण कानपुर छोड़कर आए हैं. इससे पहले आई-नेक्स्ट, वाराणसी के आशीष ने भी इस्तीफा देकर अमर उजाला, लखनऊ ज्वाइन किया. इन्हें जोड़ लें तो कुल चार लोग अमर उजाला, लखनऊ के हिस्से बने हैं. उधर, अमर उजाला को लखनऊ में जमाने के लिए और गिरते सरकुलेशन को थामने के लिए प्रबंधन ने दाम घटाने का फैसला किया है. अब इस अखबार को दो रुपये का कर दिया गया है. माना जा रहा है कि लखनऊ के दूसरे अखबार भी देर सबेर इस रास्ते को अपना सकते हैं.